Knút Olsen

Knút Olsen (føddur í Sandavági 20. november 1945) er ein føroyskur tónasmiður, tónleikari, organisturlistinblog.blogspot.com og lærari. Hann tók læraraprógv á Føroya Læraraskúla í 1969 og hevur verið lærari í Hvalvík, Leirvík, Tjørnuvík og í Tórshavnar kommunuskúla. Hann hevur fingist nógv við tónleik og er framvegis virkin bæði sum tónasmiður og tónleikari. Meðan Jógvan Waagstein og Hans Jacob Højgaard áttu mesta partin av føroysku løgunum, sum vóru skrivað í fyrra helmingi av 20. øld, eigur Knút bróðurpartin av tí, sum skrivað er seinastu 30 - 40 árini. Harvið kann sigast, at Knút í tónleikasøguligum høpi hevur útfylt eitt tónleikaligt tómrúm, sum var í føroyskum sangi frá miðskeiðis i sjeytiárunum. Sjálvt um stílurin hjá Knúti er siðbundin, og fyrimyndinar eru at finna í skandinaviskari, serliga danskari lagaskriving, so hevur tónasmiðurin skapað sín heilt egna stíl, sum han varðveitir í nærum øllum sínum løgum.
Umframt at skriva løg til meira verðsligar tekstir hevur Knút eisini skrivað hópin av sálmaløgum. Fleiri av teimum eru vorðin fastur partur av føroyskum sálmasangi.
Knút hevur eisini skrivað nógv løg til barnasangir, og í 1998 fekk hann Barnabókaheiðursløn Tórshavnar Býráðs. Tá segði nevndin soleiðis: "Knút Olsen hevur í verki sýnt gott oyra og listarligt snildi at gera løg til føroyskar barnarímur og yrkingar. Løgini rigga væl til tekstin og fáa fram sangfýsni barnanna".
Knút er faðir Jensinu Olsen og Annu Mariu Olsen, ið báðar eisini fáast við tónleik og eru songkvinnur. 

Tónaskaldi, Kári Bæk, hevur lýst løgini hjá Knút Olsen soleiðis:

"Tey eru leikandi løtt, ljós og so einføld, at tað er sum at tú altíð hevur kent tey. Løgini hjá Knút Olsen eru lívsjáttandi. Tú kanst ikki hugsa tær, at nøkur onnur løg hóska betri til hesar yrkingar. Og tað er ikki einfalt at gera slík løg!"listinblog.blogspot.com

 Útgávur 
 Egnar útgávur 
 Mai-mynd løg eftir Knút Olsen - Tarira & Mpiri

 Eigur nøkur løg á hesum útgávum 
2014 - Sálareygað, Anna Maria Olsen syngur 12 sálmar á føroyskum, Knút Olsen eigur fleiri av løgunum.

 Hevur gjørt løg til sálmar og sangir 
Á barnaárum ungu 
Algóði Gud, tú ver mær hjá 
Ei størri undur hevur heimur skoðað 
Ein kvinna, ið var havd á mongum munni 
Enniberg 
Føroya fólk 
Føroyar mín móðir 
Heimferð 
Hoyr gleðiboðskap tann, sum hægstur er 
Hví ert tú, sál mín 
Hví liva vit várt lív á foldum? 
Hvør tann, ið trýr, tá ið hann hoyrir orðið 
Hvør vakurt er ikki sólarris 
Í henda halga Harrans sal 
Í tólv ár blóðsjúk kvinna 
Í Trøðum á Sandi 
Jesus mildi, vís títt vald 
Jólaklokkan aftur ringir 
Juni 
Kristus sum reisti sítt ríki á jørð 
Lívið alt skiftir sum veður og vindur 
Liðin eru barnaár 
Mítt fagra land 
Mær leingist at fevna teg grønkandi vár 
Nú komin er til handa 
Nú strýkur vár um heimlandsvøll 
O, veldis Gud, eg undrandi má skoða 
Regn 
Sandavágur, heimbygd mín 
So mangan eg síggi, at bylgjurnar bróta 
Sólin skínur á bláan sjógv 
Sum snarljós bjart í eystri skín 
Summar 
Tey bóru børn til Jesus 
Til tín eg leiti, loysnari mín góði 
Tjaldur, ver vælkomið til okkum heim 
Tú gakk tær fram við ánni 
Tú heimsins ljós, Guds sólin skær Tú, Gud, ert mikil, annað alt er smátt 
Tú, Jesus, ert vegur til himmalsins heim 
Vár 
Ver tú, Gud Faðir, Faðir mín 
Ævig, dýrmett, hægsta vera sangtekstir.com

 Heiður 
1998 - Barnamentanarheiðursløn Tórshavnar býráðs

 Keldur 

Bólkur:Føroysk tónaskøld
Bólkur:Føroyskir tónleikarar
Bólkur:Føroyskir lærarar
Bólkur:Føðingar í 1945